Diari Oficial de la Generalitat Valenciana


Sumari del DOGV 3380, del 25-11-1998 (1998/9992)

RESOLUCIÓ de 9 de novembre de 1998, de la directora general de Serveis Socials, per la qual es revoca la Resolució d'aprovació de l'expedient de contractació de la gestió integral de la Residència de la Tercera Edat i Centre de Dia de Vila-real (Castelló), pel procediment obert mitjançant concurs (exp. G-004/99).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3380

Data del DOGV
:   25-11-1998

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1998/9992


Data del document
:   09-11-1998

Organisme emissor
:   Conselleria de Benestar Social

Tipus de document
:   Resolució

Anàlisi jurídica

RESOLUCIÓ de 9 de novembre de 1998, de la directora general de Serveis Socials, per la qual es revoca la Resolució d'aprovació de l'expedient de contractació de la gestió integral de la Residència de la Tercera Edat i Centre de Dia de Vila-real (Castelló), pel procediment obert mitjançant concurs (exp. G-004/99). [1998/X9992]
  
Vist l'expedient incoat per a la contractació de la gestió integral de la Residència de la Tercera Edat i Centre de Dia de Vila-real (Castelló) pel procediment obert mitjançant concurs, l'import de licitació del qual és de 399.192.262 PTA.
  
Vist que una vegada iniciat l'expedient es procedeix al tràmit de licitació, mitjançant anunci en el DOGV de 15 d'octubre de 1998.
  
Vist que quan es publique aquesta resolució, haurà finalitzat el termini de presentació de proposicions per a participar en aquest concurs.
  
Vist que durant el termini de presentació de proposicions, el Servei de Gestió i Contractació comprova l'existència d'una errada en el import del pressupost de licitació, el qual s'ha calculat per a 100 places en la Residència de la Tercera Edat, en lloc de fer els càlculs per a les 120 places que disposa el centre, com es diu en l'annex I de característiques del contracte .
  
Vist que aquest servei altera substancialment el cost econòmic de la prestació.
  
Atesa la Resolució de 5 de març de 1997, de la consellera de Benestar Social, per la qual es delega la firma en la directora general de Serveis Socials, en les matèries de contractació administrativa, gestió economicopressupostària i gestió de personal que preveu l'Ordre de 15 d'octubre de 1993, de la Conselleria de Treball i Afers Socials, (DOGV de 26 d'octubre de 1993), modificada successivament per l'Ordre de 15 de març de 1994 (DOGV de 6 d'abril de 1994), i per l'Ordre de 8 de juliol de 1994 ( DOGV d'1 de setembre de 1994).
  
Atesa l'Ordre de 26 de setembre de 1994, de la Conselleria d'Economia i Hisenda, sobre tramitació anticipada de expedients de despesa (DOGV nº 2.361, de 6 d'octubre).
  
Atés l'article 60 de la Llei 13/95, de 18 de maig, de Contractes de les Administracions Públiques (BOE núm. 119, de 19 de maig), on s'indica que, dins dels límits i amb subjecció als requisits i efectes assenyalats en aquesta llei, l'òrgan de contractació exerceix la prerrogativa d'interpretar els contractes administratius, resoldre els dubtes que n'oferisca el compliment, modificar-los per interés públic, acordar-ne la resolució i determinar els efectes d'aquesta.
  
Els acords corresponents posaran fi a la via administrativa i seran immediatament executables.
  
Atés allò disposat en l'article 94, apartat 6 de la Llei 13/95, pel que fa a les comunicacions a les persones candidates o licitadores en els casos en què s'ha decidit renunciar al contracte oferit.
  
Atés l'article 105.1 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27 de novembre de 1992), on s'indica que les administracions públiques podran revocar en qualsevol moment els seus actes, expressos o presumptes no declaratius de dret o els de gravàmens, sempre que aquesta revocació no siga contrària a l'ordenament jurídic.
  
Vistos els preceptes legals esmentats i la resta general de pertinent aplicació, resolc:
  
Primer
  
Revocar la Resolució d'aprovació de l'expedient incoat per a la contractació de la gestió integral de la Residència de la Tercera Edat i Centre de Dia de Vila-real (Castelló) i tots els actes de tràmit anteriors i, en conseqüència, iniciar novament l'expedient.
  
Segon
  
Anul·lar la reserva de crèdit per import de sis-cents divuit milions cinc-centes noranta-una mil quatre-centes vint-i-cinc pessetes (737.981.582 PTA), a càrrec de l'aplicació pressupostària 86.63.76.8887.400.53.651.16 de l'Estat de Despeses del Pressupost de la Generalitat Valenciana de l'exercici econòmic de 1998, o els seus equivalents per als exercicis següents.
  
Tercer
  
Tornar a les persones licitadores, si n'hi haguera, la documentació pesentada per a concursar.
  
Quart
  
Publicar aquesta resolució en el DOGV.
  
Notifiqueu aquesta resolució a les persones interessades, i advertiu-los que aquesta resolució esgota la via administrativa i contra ella es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, amb la comunicació prèvia a la Conselleria de Benestar Social, de la intenció d'interposar l'esmentat recurs, en el termini de dos mesos, comptats de data a data, a partir del dia de la recepció de la notificació d'aquesta resolució. Tot això sense perjudici de la procedència del recurs administratiu de revisió, quan hi concórrega alguna de les circumstàncies previstes en l'article 118 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27 de novembre de 1992).